CELEX: 32009R0459
Language: sl
Date: 2009-05-29 00:00:00
Title: Uredba Komisije (ES) št. 459/2009 z dne 29. maja 2009 o spremembi Uredbe (ES) št. 1249/96 o pravilih za uporabo (uvoznih dajatev za sektor žit) Uredbe Sveta (EGS) št. 1766/92

5.6.2009   
            
            
               SL
            
            
               Uradni list Evropske unije
            
            
               L 139/3
            
         
      UREDBA KOMISIJE (ES) št. 459/2009
   z dne 29. maja 2009
   o spremembi Uredbe (ES) št. 1249/96 o pravilih za uporabo (uvoznih dajatev za sektor žit) Uredbe Sveta (EGS) št. 1766/92
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 143(b) v povezavi s členom 4 Uredbe,
   ob upoštevanju naslednjega:
   
               (1)
            
            
               Priloga IVa Uredbe Komisije (ES) št. 1249/96 (2) vsebuje vzorca certifikatov o skladnosti, ki ju je odobrila vlada Združenih držav Amerike, za izvoz visokokakovostne navadne pšenice in visokokakovostne trde pšenice v Evropsko skupnost. Ameriški organi so obvestili službe Komisije o spremembi svojih nacionalnih vzorcev. Ta vzorca je zato treba prilagoditi.
            
         
               (2)
            
            
               Uredbo (ES) št. 1249/96 je zato treba ustrezno spremeniti.
            
         
               (3)
            
            
               Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Priloga IVa k Uredbi (ES) št. 1249/96 se nadomesti z besedilom iz Priloge k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. maja 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 161, 29.6.1996, str. 125.
   
      PRILOGA
      
         
            „PRILOGA IVa
            
               VZOREC CERTIFIKATA O SKLADNOSTI, KI GA JE ODOBRILA VLADA ZDRUŽENIH DRŽAV AMERIKE ZA NAVADNO PŠENICO
            
            
               
            
               VZOREC CERTIFIKATA O SKLADNOSTI, KI GA JE ODOBRILA VLADA ZDRUŽENIH DRŽAV AMERIKE ZA TRDO PŠENICO
            
            
               “